CELEX: 62021CN0446
Language: da
Date: 2021-07-20 00:00:00
Title: Sag C-446/21: Anmodning om præjudiciel afgørelse indgivet af Obersten Gerichtshof (Østrig) den 20. juli 2021 — Maximilian Schrems mod Facebook Ireland Ltd

18.10.2021   
            
            
               DA
            
            
               Den Europæiske Unions Tidende
            
            
               C 422/5
            
         
      Anmodning om præjudiciel afgørelse indgivet af Obersten Gerichtshof (Østrig) den 20. juli 2021 — Maximilian Schrems mod Facebook Ireland Ltd
      (Sag C-446/21)
      (2021/C 422/08)
      Processprog: tysk
      
         Den forelæggende ret
      
      Obersten Gerichtshof
      
         Parter i hovedsagen
      
      
         Sagsøger: Maximilian Schrems
      
         Sagsøgt: Facebook Ireland Ltd
      
         Præjudicielle spørgsmål
      
      
                  1)
               
               
                  Skal bestemmelserne i databeskyttelsesforordningens (1) artikel 6, stk. 1, litra a) og b), fortolkes således, at lovligheden af kontraktbestemmelser i almindelige tjenestevilkår vedrørende platformskontrakter som de i sagen omhandlede (navnlig kontraktbestemmelser som: »I stedet for at betale […] ved at bruge de Facebook-produkter, der er dækket af disse vilkår, accepterer du, at vi kan vise dig annoncer […] Vi bruger dine personoplysninger […] til at vise dig annoncer, der er mere relevante for dig.«), som omfatter behandling af personoplysninger til indsamling og analyse af oplysninger med henblik på personaliseret reklame, skal vurderes på grundlag af kravene i databeskyttelsesforordningens artikel 6, stk. 1, litra a), sammenholdt med samme forordnings artikel 7, som ikke kan erstattes med henvisning til artikel 6, stk. 1, litra b)?
               
            
                  2)
               
               
                  Skal databeskyttelsesforordningens artikel 5, stk. 1, litra c) (dataminimering), fortolkes således, at alle personoplysninger, som en platform som den i hovedsagen omhandlede har til rådighed (navnlig gennem den registrerede eller gennem tredjeparter på eller uden for platformen), uden begrænsninger med hensyn til tid eller oplysningernes art kan indsamles, analyseres og behandles med henblik på målrettet reklame?
               
            
                  3)
               
               
                  Skal databeskyttelsesforordningens artikel 9, stk. 1, fortolkes således, at bestemmelsen finder anvendelse på behandlingen af oplysninger, som muliggør en målrettet filtrering af særlige kategorier af personoplysninger såsom politisk anskuelse eller seksuel orientering (f.eks. til reklameformål), selv om den dataansvarlige ikke sondrer mellem disse oplysninger?
               
            
                  4)
               
               
                  Skal databeskyttelsesforordningens artikel 5, stk. 1, litra b), sammenholdt med artikel 9, stk. 2, litra e), fortolkes således, at en persons ytring om sin egen seksuelle orientering i forbindelse med en paneldiskussion tillader behandling af andre oplysninger om den seksuelle orientering med henblik på indsamling og analyse af oplysninger med henblik på personaliseret reklame?
               
            
         (1)  Europa-Parlamentets og Rådets forordning (EU) 2016/679 af 27.4.2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT 2016, L 119, s. 1).